CELEX: 32018R1241
Language: hr
Date: 2018-09-12 00:00:00
Title: Uredba (EU) 2018/1241 Europskog parlamenta i Vijeća od 12. rujna 2018. o izmjeni Uredbe (EU) 2016/794 u svrhu uspostave europskog sustava za informacije o putovanjima i odobravanje putovanja (ETIAS)

19.9.2018   
               
               
                  HR
               
               
                  Službeni list Europske unije
               
               
                  L 236/72
               
            
         UREDBA (EU) 2018/1241 EUROPSKOG PARLAMENTA I VIJEĆA
         od 12. rujna 2018.
         o izmjeni Uredbe (EU) 2016/794 u svrhu uspostave europskog sustava za informacije o putovanjima i odobravanje putovanja (ETIAS)
         EUROPSKI PARLAMENT I VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 88. stavak 2. točku (a),
         u skladu s redovnim zakonodavnim postupkom (1),
         budući da:
         
                     (1)
                  
                  
                     Uredbom o (EU) 2018/1240 Europskog parlamenta i Vijeća (2) Agenciji Europske unije za suradnju tijela za izvršavanje zakonodavstva (Europol) dodjeljuju se nove zadaće kao što su upravljanje ETIAS-ovim popisom za praćenje, unošenje podataka povezanih s kaznenim djelima terorizma ili drugim teškim kaznenim djelima na popis za praćenje i davanje mišljenjâ nakon što nacionalne jedinice ETIAS-a podnesu zahtjeve za savjetovanje. Radi provedbe tih zadaća potrebno je stoga izmijeniti Uredbu (EU) 2016/794 Europskog parlamenta i Vijeća (3) na odgovarajući način.
                  
               
                     (2)
                  
                  
                     U skladu s člancima 1. i 2. te člankom 4.a stavkom 1. Protokola br. 21 o stajalištu Ujedinjene Kraljevine i Irske s obzirom na područje slobode, sigurnosti i pravde, priloženog Ugovoru o Europskoj uniji (UEU) i Ugovoru o funkcioniranju Europske unije (UFEU), i ne dovodeći u pitanje članak 4. navedenog protokola, Ujedinjena Kraljevina ne sudjeluje u donošenju ove Uredbe te ona za nju nije obvezujuća niti se na nju primjenjuje.
                  
               
                     (3)
                  
                  
                     U skladu s člancima 1. i 2. te člankom 4.a stavkom 1. Protokola br. 21 o stajalištu Ujedinjene Kraljevine i Irske s obzirom na područje slobode, sigurnosti i pravde, priloženog UEU-u i UFEU-u, i ne dovodeći u pitanje članak 4. navedenog protokola, Irska ne sudjeluje u donošenju ove Uredbe te ona za nju nije obvezujuća niti se na nju primjenjuje.
                  
               
                     (4)
                  
                  
                     U skladu s člancima 1. i 2. Protokola br. 22 o stajalištu Danske, priloženog UEU-u i UFEU-u, Danska ne sudjeluje u donošenju ove Uredbe te ona za nju nije obvezujuća niti se na nju primjenjuje,
                  
               DONIJELI SU OVU UREDBU:
         
            Članak 1.
            Izmjene Uredbe (EU) 2016/794
            Uredba (EU) 2016/794 mijenja se kako slijedi:
            
                        1.
                     
                     
                        Članak 4. stavak 1. mijenja se kako slijedi:
                        
                                    (a)
                                 
                                 
                                    dodaju se sljedeće točke:
                                    
                                                „(n)
                                             
                                             
                                                upravljanje ETIAS-ovim popisom za praćenje u skladu s člancima 34. i 35. Uredbe (EU) 2018/1240 Europskog parlamenta i Vijeća (*1);
                                             
                                          
                                                (o)
                                             
                                             
                                                unošenje podataka povezanih s kaznenim djelima terorizma ili drugim teškim kaznenim djelima na ETIAS-ov popis za praćenje, koje je Europol dobio, ne dovodeći u pitanje uvjete kojima se uređuje međunarodna suradnja Europola;
                                             
                                          
                                                (p)
                                             
                                             
                                                davanje mišljenja nakon zahtjeva za savjetovanje iz članka 29. Uredbe (EU) 2018/1240.
                                             
                                          
                                       (*1)  Uredba (EU) 2018/1240 Europskog parlamenta i Vijeća od 12. rujna 2018. o uspostavi europskog sustava za informacije o putovanjima i odobravanje putovanja (ETIAS) i izmjeni uredaba (EU) br. 1077/2011, (EU) br. 515/2014, (EU) 2016/399, (EU) 2016/1624 i (EU) 2017/2226 (SL L 236, 19.9.2018., str. 1.).”;"
                        
                                 
                              
                                    (b)
                                 
                                 
                                    dodaje se sljedeći podstavak:
                                    „U svrhu obavljanja zadaća iz prvog podstavka točke (n) ovog stavka, upravni odbor Europola, nakon savjetovanja s Europskim nadzornikom za zaštitu podataka, donosi postupke iz članka 35. Uredbe (EU) 2018/1240.”.
                                 
                              
                  
                        2.
                     
                     
                        Članak 21. mijenja se kako slijedi:
                        
                                    (a)
                                 
                                 
                                    naslov se zamjenjuje sljedećim:
                                    
                                       „Članak 21.
                                       Pristup Eurojusta, OLAF-a i, samo za potrebe ETIAS-a, Agencije za europsku graničnu i obalnu stražu informacijama koje pohranjuje Europol”;
                                    
                                 
                              
                                    (b)
                                 
                                 
                                    dodaje se sljedeći stavak:
                                    
                                       „1.a   Europol poduzima sve prikladne mjere kako bi omogućio Agenciji za europsku graničnu i obalnu stražu da unutar njezinih nadležnosti i za potrebe Uredbe (EU) 2018/1240 ima neizravan pristup, na temelju sustava ima/nema pogotka, podacima koji su dostavljeni za potrebe članka 20. stavka 2. točke (j) te uredbe, ne dovodeći u pitanje bilo koja ograničenja koja su u skladu s člankom 19. stavkom 2. ove Uredbe naveli država članica, tijelo Unije, treća zemlja ili međunarodna organizacija koji pružaju dotične informacije.
                                       U slučaju pogotka Europol pokreće postupak kojim se informacije koje su dovele do pogotka mogu podijeliti, u skladu s odlukom pružatelja informacije Europolu, i samo do mjere u kojoj su podaci koji su doveli do pogotka nužni za obavljanje zadaća Agencije za europsku graničnu i obalnu stražu povezanih s ETIAS-om.
                                       Stavci od 2. do 7. ovog članka primjenjuju se na odgovarajući način.”.
                                    
                                 
                              
                  
         
            Članak 2.
            Stupanje na snagu i primjena
            Ova Uredba stupa na snagu dvadesetog dana od dana objave u Službenom listu Europske unije.
            Ova Uredba primjenjuje se od datuma koji utvrdi Komisija u skladu s člankom 88. Uredbe (EU) 2018/1240.
         
         
            Ova je Uredba u cijelosti obvezujuća i izravno se primjenjuje u državama članicama u skladu s Ugovorima.
            Sastavljeno u Strasbourgu 12. rujna 2018.
            
               
                  Za Europski parlament
               
               
                  Predsjednik
               
               A. TAJANI
            
            
               
                  Za Vijeće
               
               
                  Predsjednica
               
               K. EDTSTADLER
            
         
         
            (1)  Stajalište Europskog parlamenta od 5. srpnja 2018. (još nije objavljeno u Službenom listu) i odluka Vijeća od 5. rujna 2018.
         
            (2)  Uredba (EU) 2018/1240 Europskog parlamenta i Vijeća od 12. rujna 2018. o uspostavi europskog sustava za informacije o putovanjima i odobravanje putovanja (ETIAS) i izmjeni uredaba (EU) br. 1077/2011, (EU) br. 515/2014, (EU) 2016/399, (EU) 2016/1624 i (EU) 2017/2226 (vidjeti stranicu 1. ovog Službenog lista).
         
            (3)  Uredba (EU) 2016/794 Europskog parlamenta i Vijeća od 11. svibnja 2016. o Agenciji Europske unije za suradnju tijela za izvršavanje zakonodavstva (Europol) te zamjeni i stavljanju izvan snage odluka Vijeća 2009/371/PUP, 2009/934/PUP, 2009/935/PUP, 2009/936/PUP i 2009/968/PUP (SL L 135, 24.5.2016., str. 53.).